TARTALOMJEGYZÉK
TARTALOMJEGYZÉK
I.	 ÁLTALÁNOS RÉSZ
1.	A sportegyesület neve:
2.	A sportegyesület működési területe:
3.	A sportegyesület működésének bázishelye:
II.	SZERVEZETI ÉS MŰKÖDÉSI RÉSZ
4.	A sportegyesület célja:
III.	A SPORTEGYESÜLET TAGSÁGA
5.	A tagsági viszony keletkezése
6.	Egyéb tagsági viszony
7.	A tagsági viszony megszűnése
IV.	A SPORTEGYESÜLET TAGJAINAK JOGAI ÉS KÖTELESSÉGEI
8. 	A tagok jogai
9.	A sportegyesületi tag kötelességei
10.	A sportegyesületi pártoló tag jogai
11.	A pártoló tag kötelességei
12.	A jogi személy tagsági jogai
13.	A jogi személy tagsági kötelességei
14.	A tiszteletbeli tag jogai
15.	A tiszteletbeli tag kötelességei
V.	A sportegyesület szervezete
16.	A közgyűlés
17.	Az elnökség
18.	A sportegyesület elnöke
19.	A sportegyesület elnökhelyettese
20.	Gazdasági vezető
21.	Az elnökség tagjai
22.	A számvizsgáló bizottság
23.	A bizottságok
24.	A szakosztályok
25.	Egyéb szervek
VI.	 A sportegyesület JOGKÉPESSÉGE
26.	A sportegyesület jogi személy,
VII.	 A sportegyesület ANYAGI FORRÁSAI ÉS GAZDÁLKODÁSA
27.	A sportegyesület bevételei
VIII.	 A SPORTEGYESÜLET SZERVEZETI ÉS MŰKÖDÉSI SZABÁLYZATA
IX.	 A SPORTEGYESÜLET MEGSZÜNÉSE
28.	A sportegyesület megszűnik, ha
I.	 ÁLTALÁNOS RÉSZ

1.	A sportegyesület neve:	
POLGÁRI LÖVÉSZ EGYLET ZALAEGERSZEG	(PLE)

1.1. Székhelye:	8900 Zalaegerszeg, Ebergényi út 45.

1.2. Jelvénye:	Fekete szegélyű körben „ POLGÁRI LÖVÉSZ EGYLET  ZALAEGERSZEG  HUNGARY” kör alakú felirat, benne aranyszínű, öt koncentrikus körgyűrűből álló, fehér szálkereszttel és három fehér körvonallal felosztott, fehér közepű céltábla, melynek a második negyede körívesen három részre osztott, a középponttól kifelé piros, fehér és zöld színben. A céltábla közepén hat részből álló, fekete, ergonómiai markolattal ellátott sportpisztoly sziluett.

1.3. Bélyegző: 	3,5 cm átmérőjű, kör alakú, a jelvénnyel azonos mintázatú lenyomat
1.4. Internetes cím:	www.plezeg.hu; plezeg@freemail.hu
1.5. Alapítás éve:	1992.
2.	A sportegyesület működési területe:
Zalaegerszeg és városkörnyéke
3.	A sportegyesület működésének bázishelye:
				Zalaegerszeg, Ebergényi út 45. sz. alatti lőtér
				Zalaegerszeg, Buslak puszta lőtér

II.	SZERVEZETI ÉS MŰKÖDÉSI RÉSZ

4.	A sportegyesület célja:
A rendszeres sportolás, versenyzés, testedzés, felüdülés biztosítása, az ilyen igények felkeltése, tagjainak nevelése, a társadalmi öntevékenység és a közösségi élet kibontakoztatása.

A sportegyesület működési területén elősegíti az ifjúság és a lakosság testnevelési és sporttevékenységét.
Céljainak megvalósítása érdekében együtt működik a Magyar Sportlövők Országos Szövetségével, a terület állami, társadalmi szerveivel és a társ sportegyesületekkel.

A sportegyesület a jogszabályokban meghatározott keretek között nemzetközi tevékenységet folytat.
Működése során nem folytat politikai tevékenységet, nem támogat politikai pártot, képviselőt nem indít.

Egyesületi elven működik.
III.	A SPORTEGYESÜLET TAGSÁGA

5.	A tagsági viszony keletkezése
A sportegyesületbe történő belépés önkéntes.

Az egyesület tagja lehet minden magyar állampolgár, aki belépési nyilatkozatban vállalja, hogy tevékenyen részt vesz a sportegyesület munkájában és az éves tagdíjat befizeti.

A sportegyesületnek nem magyar állampolgár is tagja lehet.

A tagjelöltet az egyesület elnöksége a belépési nyilatkozat – mint tagfelvételi kérelmet - beadást követően 30 napon belül elbírálja és a tagot felveszi.

A sportegyesület a tagjairól, pártoló tagjairól és tiszteletbeli tagjairól (továbbiakban tagjairól) nyilvántartást vezet és ellátja őket tagkönyvvel, illetve pártolótagsági igazolvánnyal.

6.	Egyéb tagsági viszony
Pártoló tag lehet, aki belépési nyilatkozatban vállalja a sportegyesület célkitűzéseinek erkölcsi és anyagi támogatását.

Jogi személy is lehet tagja a sportegyesületnek, abban az estben, ha belépési nyilatkozatban vállalja az egyesület anyagi támogatását.

Tiszteletbeli tag lehet az a személy, aki különleges és kiemelkedő tevékenységével elsősorban erkölcsileg támogatja a sportegyesületet.

7.	A tagsági viszony megszűnése
	A sportegyesületi tagsági viszony megszűnik:
-	ha a tag önként kilép,
-	ha a tag a tagdíjfizetést, illetve a vállalt anyagi támogatás fizetését önhibájából, hat hónapnál régebb óta elmulasztotta, és annak felszólításra sem tett eleget,
-	elhalálozás esetén törléssel,
-	fegyelmi vétség büntetéseként kizárással.

IV.	A SPORTEGYESÜLET TAGJAINAK JOGAI ÉS KÖTELESSÉGEI

8. 	A tagok jogai
8.1.	Részt vehet az egyesület közgyűlésén, az elnökség tagjainak és tisztségviselőinek, valamint a számvizsgáló bizottság tagjainak és elnökének megválasztásában, továbbá a határozatok meghozatalában.
8.2.	A sportegyesület tisztségeire választható.
8.3.	Véleményt nyilváníthat, alkothat, javaslatot tehet a sportegyesületet érintő bármely kérdésben, a sportegyesület felügyelő szervénél indítványozhatja az egyesület jogszabályba, vagy alapszabályba ütköző határozatának megsemmisítését.
8.4.	A sportegyesület elnöksége által meghatározott feltételek szerint részt vehet a bizottságok, szakosztályok, sportcsoportok munkájában, edzéseken, versenyeken, használhatja a sportlétesítményeket, sportszereket és sportfelszereléseket, igényelheti a sportegyesület szakembereinek segítségét.
8.5.	Részesülhet a sportegyesület által nyújtott kedvezményekben. A kedvezmény mértékét és a kedvezményezettek körét a sportegyesület elnöksége évenként állapítja meg.

9.	A sportegyesületi tag kötelességei
9.1.	Az alapszabály betartása, a sportegyesületi vezető szervek határozatainak betartása.
9.2.	A tagsági díj fizetése, a sportegyesületi vagyon megóvása.
9.3.	Versenyszerűen sportoló esetében a hazai és nemzetközi versenyekre való lelkiismeretes felkészülés és a legjobb tudás szerinti szereplés.
10.	A sportegyesületi pártoló tag jogai
10.1.	Javaslatokat, észrevételeket tehet a sportegyesület működésével kapcsolatban.
10.2.	Részesülhet a sportegyesület nyújtott kedvezményekben (pl.: a sportegyesület rendezvények kedvezményes látogatása).
11.	A pártoló tag kötelességei
11.1.	Az alapszabály betartása.
11.2.	A sportegyesület célkitűzéseinek erkölcsi és anyagi támogatása.
11.3.	A sportszerű magatartás.

12.	A jogi személy tagsági jogai
12.1.	Képviselője útján részt vehet a sportegyesület közgyűlésén és ott javaslatokat, észrevételeket tehet a sportegyesület működésével kapcsolatban.
12.2.	Külön megállapodás alapján részesülhet a sportegyesület által nyújtott kedvezményekben, használhatja a sportlétesítményeket, sportfelszereléseket, igényelheti a sportegyesület szakembereinek segítségét.

13.	A jogi személy tagsági kötelességei
13.1.	Az alapszabály betartása.
13.2.	A sportegyesület célkitűzéseinek erkölcsi és anyagi támogatása.

14.	A tiszteletbeli tag jogai
14.1.	Résztvehet a sportegyesület közgyűlésén.
14.2.	Véleményt nyilváníthat, javaslatot tehet a sportegyesületet érintő kérdésekben.
14.3.	Részesülhet a sportegyesület által nyújtott kedvezményekben.
15.	A tiszteletbeli tag kötelességei
15.1.	Az Alapszabály betartás.
15.2.	A sportegyesület erkölcsi támogatása.
15.3.	A sportszerű magatartás.

V.	A sportegyesület szervezete

16.	A közgyűlés
A sportegyesület legfőbb szerve a közgyűlés. A közgyűlés a tagok összessége, melyet szükség szerint, de legalább évente össze kell hívni. A közgyűlés meghívóját legalább 8 nappal előbb kell a tagoknak eljuttatni, tudomásukra hozni.
16.1.	Közgyűlést kell összehívni:
16.1.1.	A tagok 1/3-ának, a cél megjelölése mellett történő kérésére.
16.1.2.	A felügyelő szerv azt írásban indítványozza.
16.1.3.	A bíróság elrendeli.
16.1.4.	Ha az elnökség tagjainak száma kevesebbre csökken mint 3 fő.
16.1.5.	Ha a Számvizsgáló Bizottság létszáma 2/3 alá csökken.
16.2.	A szabályszerűen összehívott közgyűlés akkor határozatképes, ha a szavazati jogú tagok több mint a fele megjelent.
16.3.	Amennyiben a szabályszerűen összehívott közgyűlés határozatképtelen, akkor a közgyűlést változatlan napirenddel újból össze kell hívni, melynek időpontjáról a sikertelenül összehívott közgyűlés meghívójában tájékoztatni kell a tagokat.
16.4.	A közgyűlés határozatait nyílt szavazással (kivéve a személyi ügyek), általában egyszerű szótöbbséggel hozza, szavazategyenlőség esetén a közgyűlés elnökének szavazata dönt.
16.5.	2/3-os többség szükséges a sportegyesület megalakulásának, egyesülésének, feloszlásának kimondásához, valamint az alapszabály elfogadásához, illetve módosításához, továbbá a közgyűlés hatáskörébe tartozó szervek megválasztásához.

16.6.	A közgyűlés kizárólagos hatáskörébe tartozik:
16.6.1.	A sportegyesület megalakulásának, feloszlásának, valamint más sportegyesülettel történő egyesülésének kimondása.
16.6.2.	Az Alapszabály és a fegyelmi szabályzat megállapítása.
16.6.3.	Az elnökség, az elnök, elnökhelyettes, a számvizsgáló bizottság és annak elnökének, a fegyelmi bizottság és annak elnökének öt évre szóló megválasztása.
16.6.4.	A sportfejlesztési terv jóváhagyása.
16.6.5.	Az éves költségvetés bevételi összegének és a kiadások költséghelyenkénti előirányzatának megállapítása, az éves gazdálkodásról szóló beszámoló elfogadása.
16.6.6.	Az elnökség beszámoltatása a sportegyesület éves tevékenységéről.
16.6.7.	A tagsági díj összegének, illetőleg a pártoló tagok anyagi hozzájárulásának legkisebb mértékének meghatározása.

17.	Az elnökség
17.1.	A sportegyesület elnöksége 5 tagból áll: 1 fő elnök, 1 fő alelnök, 1 fő gazdasági felelős és 2 fő tag. 
17.2.	Az elnökségi ülések rendje:
17.2.1.	Az elnökség évente egyszer, de szükség szerint ülésezik.
17.2.2.	Az elnökségi ülések az egyesület tagjai számára nyilvánosak, indokolt esetben (pl.: személyi ügyek, gazdasági kérdések) az elnökség dönthet zárt ülés elrendeléséről. 
17.2.3.	Az elnökségi üléseken tanácskozási joggal vesznek részt a szakosztályok és az állandó bizottságok vezetői. Külön meghívás alapján szintén tanácskozási joggal vesznek részt az eseti bizottságok vezetői.
17.2.4.	Az elnökség a határozatait egyszerű szótöbbséggel hozza meg, szavazategyenlőség esetén az elnök szavazata számít.
17.2.5.	Az elnökséget az elnök hívja össze.
17.3.	Az elnökséget össze kell hívni, ha
17.7.1.	A tagok 3/5-e kezdeményezi a napirend megjelölésével.
17.7.2.	A Pénzügyi Ellenőrző Bizottság elnöke, vagy a Fegyelmi Bizottság elnöke kezdeményezi
17.4.	A sportegyesület elnökségének feladata és hatásköre:
17.4.1.	A sportegyesület tevékenységének irányítása.
17.4.2.	A közgyűlés előkészítése.
17.4.3.	A sportegyesület sportfejlesztési tervének, költségvetésének kidolgozása, az éves program, a munka és ülésterv, valamint a versenynaptár jóváhagyása.
17.4.4.	A sportegyesület eredményes működéséhez, a sportoláshoz, a testedzéshez szükséges feltételek megteremtése.
17.4.5.	A szakosztályok, bizottságok létrehozása, megszüntetése, átadása és beszámoltatása.
17.4.6.	Fegyelmi jogkör gyakorlása.
17.4.7.	A szakosztályok tisztségviselőinek 5 évre szóló, illetőleg a következő vezetőség választó közgyűlésig tartó megbízása, a megbízások visszavonása.
17.4.8.	Szükség esetén a sportegyesület Szervezeti és Működési Szabályzatának megállapítása.
17.4.9.	Írásos kérelem alapján, méltányossági okból meghatározza a 27.1. bekezdésben foglalt tagdíjfizetési kötelezettségtől való eltérés lehetőségét és mértékét, melyről évente a közgyűlésnek beszámol.

18.	A sportegyesület elnöke
18.1.	Vezeti és szervezi az elnökség munkáját, képviseli a sportegyesületet.
18.2.	Irányítja és ellenőrzi a sportegyesület tevékenységét, irányítja a sportegyesület gazdálkodását, gyakorolja az utalványozási jogot a gazdasági vezetővel közösen.
18.3.	Munkáltatói jogkört gyakorol a jogszabályokban meghatározott feltételek szerint.
18.4.	Intézkedik és dönt a közgyűlés, vagy az elnökség által hatáskörébe utalt ügyekben.

19.	A sportegyesület elnökhelyettese
19.1.	Az elnök távollétében vagy akadályoztatása esetén teljes jogkörben ellátja az elnök hatáskörébe tartozó feladatokat. Képviseli a sportegyesületet.
19.2.	Felügyeli a szakosztályok működését.

20.	Gazdasági vezető
20.1.	Végzi az egyesület pénzügyeinek vitelét, számlavezetését.
20.2.	Végrehajtja a taggyűlés, az elnökség, illetve az elnök, gazdálkodással kapcsolatos intézkedéseit, gyakorolja az utalványozási jogot az elnökkel közösen.
20.3.	Előkészíti a költségvetési beszámolókat.
20.4.	Végrehajtja a számlavezetést, vagyonleltárt, az elnök, illetve az elnökség meghatalmazása alapján végzi a kifizetéseket, vezeti a pénzügyi okmányokat, ellenőrzi a befizetéseket.

21.	Az elnökség tagjai
21.1.	Rendszeresen és tevékenyen részt vesz:
21.1.1.	A sportegyesület feladatainak meghatározásában és megvalósításában.
21.1.2.	A határozatok előkészítésében és meghozatalában.
21.1.2.	A közgyűlés és az elnökség határozatainak, valamint a felügyelő szerv utasításainak végrehajtásában, illetve a végrehajtásának ellenőrzésében.
21.1.3.	Jogosult és köteles a sportegyesületet érintő körülményeket figyelemmel kísérni, azokkal kapcsolatban javaslatait, észrevételeit az elnökség elé terjeszteni.
21.1.4.	Felelős a gazdasági, pénzügyi és egyéb kérdésekben hozott elnökségi határozatért, kivéve, ha ellenvéleményét kifejezetten fenn tartotta, és azt maradandóan kinyilvánította.

22.	A számvizsgáló bizottság
Három tagból áll, elnök és két tag.
22.1.	Feladata:
22.1.1.	A sportegyesület pénzügyi és gazdálkodási tevékenységének vizsgálata.
22.1.2.	A pénzügyi és gazdasági rendelkezések betartásának ellenőrzése.
22.1.3.	A tagdíj fizetésének ellenőrzése.
22.1.4.	A beruházási és felújítási tevékenység vizsgálata.
22.1.5.	Tevékenységéért a közgyűlésnek felelős, annak beszámolni tartozik.
22.1.6.	A számvizsgáló bizottságnak nem lehet tagja az, aki a sportegyesület elnökségének tagja, aki a sportegyesület alkalmazásában áll, vagy a sportegyesület gazdasági feladatait látja el. 
22.1.7.	A számvizsgáló bizottság észrevételeiről, javaslatairól tájékoztatja a sportegyesület elnökségét, szükség esetén a felügyeleti szervét.
22.2.	Működőképesség:
22.2.1.	A bizottság működőképes, míg létszáma 2/3 alá nem csökken.
22.2.2.	A bizottság létszámának feltöltését csak a közgyűlés teheti meg.

23.	A bizottságok
23.1.	A sportegyesületben a fegyelmi ügyek intézésére Fegyelmi Bizottság működik. A működésére a fegyelmi szabályzat rendelkezései az irányadók.
23.2.	Az elnökség a sportegyesület működésének eredményességének érdekében más ideiglenes, vagy állandó bizottságokat is létrehozhat.

24.	A szakosztályok
24.1.	A sportegyesületben sportáganként szakosztályok működhetnek.
24.2.	A szakosztályok munkáját szakosztály vezetőség irányítja, amely munkájáról az elnökségnek számol be.
24.3.	A szakosztályvezetőség tisztségviselőit (elnök, elnökhelyettes, technikai vezető, vezető edző stb.) tagjait a sportegyesület elnöksége bízza meg.
24.4.	A szakosztály feladata az oktatás, nevelés, versenyek rendezése, ill. versenyeken való részvétel szervezése, a szakosztály hatáskörébe utalt egyéb feladatok ellátása.
24.5.	A szakosztály közreműködik az ifjúsági és lakossági tömegsporttal összefüggő sportegyesületi feladatok megvalósításában is.

25.	Egyéb szervek
A sportegyesület elnöksége sportcsoportokat alakíthat, sportiskolai rendszerű utánpótlás,- nevelést szervezhet, gyermek, serdülő, ifjúsági és felnőtt testnevelési és sportfoglalkoztatási formákat alakíthat ki, a sportegyesület elnökségének működésével kapcsolatos operatív feladatok és az ügyintézés ellátására apparátust hozhat létre.

VI.	 A sportegyesület JOGKÉPESSÉGE

26.	A sportegyesület jogi személy, 
amelyet a sportegyesület elnöke képvisel. E jogkört esetenként, vagy az ügyek meghatározott csoportjára nézve az elnökség, vagy az elnök más személyre is átruházhatja

VII.	 A sportegyesület ANYAGI FORRÁSAI ÉS GAZDÁLKODÁSA

27.	A sportegyesület bevételei
27.1.	Tagsági díj
	Minimum mértéke:
27.1.1.	Keresettel rendelkező tag: 500,- Ft/hó
27.1.2.	Keresettel nem rendelkező tag: 100,-Ft/hó
A tagdíj fizetés Alapszabályban rögzített mértékétől való eltérés megállapításának joga, rászorultsági alapon az elnökség hatásköre, melyről évente beszámol a közgyűlésnek.
27.1.3.	Pártoló tag: önkéntes
27.2.	Magán személyek anyagi támogatása
27.3.	Állami, társadalmi szervek anyagi támogatása
27.4.	Rendezvény és egyéb bevétel
27.5.	A sportegyesület éves költségvetés alapján gazdálkodik.

27.6.	A sportegyesület tartozásaiért saját vagyonával felel.
A tagok csak a tagdíjat kötelesek az egyesületnek megfizetni:
Az egyesület tartozásaiért a tagok saját vagyonukkal nem felelnek.

VIII.	 A SPORTEGYESÜLET SZERVEZETI ÉS MŰKÖDÉSI SZABÁLYZATA

A sportegyesület működését az elnökség, a tisztségviselők, a bizottságok és a szakosztályok szervezetét, feladatait és működését érintő, az alapszabályban részletesen nem szabályozott alapvető kérdéseket szervezetei és működési szabályban kell meghatározni. A szervezeti és működési szabály nem állhat ellentétben a sportegyesület alapszabályával.

IX.	 A SPORTEGYESÜLET MEGSZÜNÉSE

28.	A sportegyesület megszűnik, ha
28.1.	Feloszlását a közgyűlés 2/3 –os többséggel kimondja
28.2.	Más egyesülettel egyesül
28.3.	Az arra jogosult szerv feloszlatja, illetve a megszűnését megállapítja

Amennyiben az egyesület megszűnik, vagyonáról az alapszabály, vagy a közgyűlés rendelkezik. Ha a vagyon hova fordításáról az alapszabály, vagy a közgyűlés nem rendelkezett, továbbá a sportegyesület feloszlatással szűnt meg, vagy a Zala Megyei Bíróság annak megszűnését állapítja meg, vagyona a hitelezők kielégítése után állami tulajdonba kerül, és azzal a megszűnt sportegyesület felügyelő szerve rendelkezik.

Ezt az Alapszabályt a Polgári Lövész Egylet sportegyesület 2005. február 28. napján tartott közgyűlésén elfogadta.

Zalaegerszeg, 2005. február 28.

…………………………………….
PLE elnök